CELEX: 32015R1403
Language: sl
Date: 2015-08-18 00:00:00
Title: Izvedbena uredba Komisije (EU) 2015/1403 z dne 18. avgusta 2015 o umiku sprejetja zaveze enega proizvajalca izvoznika v okviru Izvedbenega sklepa 2013/707/EU o potrditvi sprejetja zaveze, ponujene v okviru protidampinškega in protisubvencijskega postopka v zvezi z uvozom fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani, za obdobje uporabe dokončnih ukrepov

19.8.2015   
            
            
               SL
            
            
               Uradni list Evropske unije
            
            
               L 218/1
            
         IZVEDBENA UREDBA KOMISIJE (EU) 2015/1403
   z dne 18. avgusta 2015
   o umiku sprejetja zaveze enega proizvajalca izvoznika v okviru Izvedbenega sklepa 2013/707/EU o potrditvi sprejetja zaveze, ponujene v okviru protidampinškega in protisubvencijskega postopka v zvezi z uvozom fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani, za obdobje uporabe dokončnih ukrepov
   EVROPSKA KOMISIJA JE –
   ob upoštevanju Pogodbe o delovanju Evropske unije („Pogodba“),
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) („osnovna protidampinška uredba“), in zlasti člena 8 Uredbe,
   ob upoštevanju Uredbe Sveta (ES) št. 597/2009 z dne 11. junija 2009 o zaščiti proti subvencioniranemu uvozu iz držav, ki niso članice Evropske skupnosti (2) („osnovna protisubvencijska uredba“), in zlasti člena 13 Uredbe,
   po obvestitvi držav članic,
   ob upoštevanju naslednjega:
   A.   ZAVEZA IN DRUGI OBSTOJEČI UKREPI
   
   
               (1)
            
            
               Evropska komisija („Komisija“) je z Uredbo (EU) št. 513/2013 (3) določila začasne protidampinške dajatve na uvoz fotonapetostnih modulov iz kristalnega silicija („modulov“) in njihovih ključnih sestavnih delov (tj. celic in rezin) s poreklom iz Ljudske republike Kitajske („LRK“) ali ki so od tam poslani, v Evropsko unijo („Unija“).
            
         
               (2)
            
            
               Skupina proizvajalcev izvoznikov je kitajsko gospodarsko zbornico za uvoz in izvoz strojev in elektronskih izdelkov („CCCME“) pooblastila, naj v njihovem imenu Komisiji predloži cenovno zavezo, kar se je tudi zgodilo. Iz pogojev navedene cenovne zaveze je razvidno, da ta predstavlja sveženj individualnih cenovnih zavez za vsakega proizvajalca izvoznika, pri čemer ta sveženj zaradi praktičnih razlogov usklajuje CCCME.
            
         
               (3)
            
            
               Komisija je s Sklepom 2013/423/EU (4) sprejela navedeno cenovno zavezo glede začasne protidampinške dajatve. Komisija je z Uredbo (EU) št. 748/2013 (5) spremenila Uredbo (EU) št. 513/2013, in sicer je uvedla tehnične spremembe, potrebne za sprejetje zaveze glede začasne protidampinške dajatve.
            
         
               (4)
            
            
               Svet je z Izvedbeno uredbo (EU) št. 1238/2013 (6) določil dokončno protidampinško dajatev na uvoz modulov in celic s poreklom iz LRK ali ki so od tam poslani („zadevni izdelki“), v Unijo. Svet je z Izvedbeno uredbo (EU) št. 1239/2013 (7) prav tako določil dokončno izravnalno dajatev na uvoz zadevnega izdelka v Unijo.
            
         
               (5)
            
            
               Po obvestilu skupine proizvajalcev izvoznikov („proizvajalci izvozniki“) in CCCME o spremenjeni različici zaveze je Komisija z Izvedbenim sklepom 2013/707/EU (8) potrdila sprejetje cenovne zaveze, kakor je bila spremenjena („zaveza“), za obdobje uporabe dokončnih ukrepov. Priloga k temu sklepu navaja proizvajalce izvoznike, za katere je bila zaveza sprejeta, in vključuje: ZNSHINE PV-TECH CO. LTD skupaj z njeno povezano družbo v Evropski uniji, ki sta združeno zajeti z dodatno oznako TARIC: B923 („ZNSHINE“).
            
         
               (6)
            
            
               Komisija je z Izvedbenim sklepom 2014/657/EU (9) sprejela predlog skupine proizvajalcev izvoznikov in CCCME za pojasnila v zvezi z izvajanjem zaveze za zadevni izdelek, ki ga zaveza zajema, in sicer module in celice s poreklom iz LRK ali ki so od tam poslani, trenutno uvrščene pod oznake KN ex 8541 40 90 (oznake TARIC 8541409021, 8541409029, 8541409031 in 8541409039), ki jih proizvajajo proizvajalci izvozniki („zajeti izdelek“). Protidampinške in izravnalne dajatve iz uvodne izjave 4 so skupaj z zavezo imenovane „ukrepi“.
            
         
               (7)
            
            
               Komisija je z Izvedbeno uredbo (EU) 2015/866 (10) umaknila svoje sprejetje zavez za tri proizvajalce izvoznike.
            
         B.   POGOJI ZAVEZE
   
   
               (8)
            
            
               Proizvajalci izvozniki so se med drugim strinjali, da zajetega izdelka ne bodo prodajali prvi neodvisni stranki v Uniji pod določeno minimalno uvozno ceno („MIP“) v okviru povezane letne ravni uvoza v Unijo („letna raven“), določene v zavezi. Poleg tega so se proizvajalci izvozniki zavezali zagotoviti, da bo vsa prodaja na letni ravni zajemala trgovinski račun, ki ga izda zadevni proizvajalec izvoznik, in potrdilo o izvozni zavezi, ki ga izda CCCME ter vsebuje informacije, opisane v zavezi.
            
         
               (9)
            
            
               V zavezi so prav tako v okviru neizčrpnega seznama navedene kršitve zaveze. Navedeni seznam vključuje:
               
                           —
                        
                        
                           zavajajoče deklaracije glede porekla zadevnega izdelka,
                        
                     
                           —
                        
                        
                           spremembo vzorca trgovanja v Unijo, če ni zadostnega vzroka ali gospodarske utemeljitve, razen uvedbe ukrepov.
                        
                     Proizvajalec izvoznik je odgovoren za kršitev katere koli od svojih povezanih strank, ki so opredeljene v zavezi.
            
         
               (10)
            
            
               Z zavezo se proizvajalci izvozniki tudi obvezujejo, da bodo Komisiji za vsako četrtletje predložili podrobne informacije o celotnem izvozu in nadaljnji prodaji v Unijo („četrtletna poročila“). To pomeni, da morajo biti podatki v teh četrtletnih poročilih popolni in pravilni ter da so sporočene transakcije popolnoma v skladu s pogoji zaveze.
            
         
               (11)
            
            
               Za zagotovitev skladnosti z zavezo so se proizvajalci izvozniki zavezali tudi, da bodo zagotovili vse informacije, ki jih Komisija šteje za potrebne.
            
         C.   SPREMLJANJE PROIZVAJALCEV IZVOZNIKOV
   
   
               (12)
            
            
               Komisija je med spremljanjem skladnosti z zavezo preverila informacije, ki so jih predložili proizvajalci izvozniki in so bile relevantne za zavezo. Komisija je tudi zahtevala pomoč držav članic na podlagi člena 8(9) in člena 14(7) osnovne protidampinške uredbe ter člena 13(9) in člena 24(7) osnovne protisubvencijske uredbe.
            
         
               (13)
            
            
               Ugotovitve iz uvodnih izjav 14 do 17 obravnavajo težave, ugotovljene za družbo ZNSHINE, zaradi katerih je Komisija dolžna umakniti sprejetje zaveze za tega proizvajalca izvoznika.
            
         D.   RAZLOGI ZA UMIK SPREJETJA ZAVEZE
   
   
               (14)
            
            
               V dveh državah članicah so carinski organi zahtevali plačilo protidampinških in izravnalnih dajatev za nekatere uvozne transakcije solarnih modulov. Najprej je bilo razglašeno, da solarni moduli niso kitajskega porekla, zato niso predmet ukrepov. Vendar so carinski organi dokazali, da je solarne module proizvedla družba ZNSHINE in da so bili v Unijo odpremljeni prek tretje države.
            
         
               (15)
            
            
               Na podlagi informacij, ki so na voljo Komisiji, so bile družbe, vključene v zgoraj omenjene dejavnosti, povezane stranke družbe ZNSHINE. S tem je družba ZNSHINE kršila pogoje zaveze, navedene v uvodni izjavi 9.
            
         
               (16)
            
            
               Poleg tega je Komisija ugotovila, da je družba ZNSHINE v svojih četrtletnih poročilih predložila zavajajoče informacije v zvezi z datumom znatnega števila trgovinskih računov v daljšem časovnem obdobju. Pravilni datum računa je bistvenega pomena za določitev, ali se spoštuje MIP, saj se mehanizem redno prilagaja. Na podlagi informacij, ki jih je predložila družba ZNSHINE, je Komisija ugotovila, da je bil trgovinski račun, predložen za carinjenje v Unijo v zgoraj navedenih primerih, izdan na datume, ki so se razlikovali od datumov, uporabljenih za pridobitev potrdila o izvozni zavezi, ki ga izda CCCME. Časovni zamik med datumi zadevnih računov je znaten. Družba ZNSHINE je trdila, da je razlika med datumi na računih posledica tehnične napake neizkušenega osebja. Komisija take utemeljitve ne more sprejeti.
            
         
               (17)
            
            
               Komisija je analizirala posledice te nedoslednosti v četrtletnih poročilih družbe ZNSHINE in ugotovila, da je družba kršila obveznost poročanja na podlagi zaveze.
            
         E.   OCENA IZVEDLJIVOSTI CELOTNE ZAVEZE
   
   
               (18)
            
            
               Zaveza določa, da kršitev s strani posameznega proizvajalca izvoznika ne privede samodejno do umika sprejetja zaveze za vse proizvajalce izvoznike. V takem primeru Komisija oceni vpliv te kršitve na izvedljivost zaveze z učinkom za vse proizvajalce izvoznike in CCCME.
            
         
               (19)
            
            
               Komisija je ustrezno ocenila vpliv kršitev s strani družbe ZNSHINE na izvedljivost zaveze z učinkom za vse proizvajalce izvoznike in CCCME.
            
         
               (20)
            
            
               Odgovornost za kršitve se pripiše samo zadevnemu proizvajalcu izvozniku. S spremljanjem niso bile razkrite nobene sistematične kršitve s strani velikega števila proizvajalcev izvoznikov ali CCCME.
            
         
               (21)
            
            
               Komisija zato ugotavlja, da delovanje v skladu z zavezo na splošno ni ogroženo in da ni razlogov za umik sprejetja zaveze za vse proizvajalce izvoznike in CCCME.
            
         F.   PISNA STALIŠČA IN ZASLIŠANJA
   
   
               (22)
            
            
               Zainteresirane strani so imele priložnost, da izrazijo svoja stališča in predložijo pripombe v skladu s členom 8(9) osnovne protidampinške uredbe in členom 13(9) osnovne protisubvencijske uredbe. Družba ZNSHINE in ena zainteresirana stran sta predložili pripombe.
            
         (i)   Pripombe družbe ZNSHINE
   
   
               (23)
            
            
               Družba ZNSHINE je trdila, da ena od družb, vključenih v dejavnosti, opisane v uvodnih izjavah 14 in 15, ni njena povezana stranka, saj je zgolj stranka družbe ZNSHINE v tretji državi. Razpoložljive informacije, ki jih je navedla Komisija, opisujejo poslovni odnos družbe ZNSHINE s to stranko. Vendar pa ta poslovni odnos v nobenem primeru ni pravno priznan. Poleg tega je družba ZNSHINE trdila, da nima nadzora, komu navedena stranka prodaja izdelke.
            
         
               (24)
            
            
               Komisija te trditve zavrača, saj družba ZNSHINE ni predložila nobenih dokazov, ki bi podprli te trditve, na primer informacije o lastništvu domnevne stranke, ki bi ovrgle razpoložljive informacije iz uvodne izjave 15. Poleg tega, tudi če je zadevno podjetje neodvisna stranka, quod non, družba ZNSHINE ni sprejela nikakršnih previdnostnih ukrepov za preprečitev prodaje modulov te stranke v Unijo in je s tem kršila drugo določbo zaveze.
            
         
               (25)
            
            
               Družba ZNSHINE je tudi trdila, da Komisija ni predložila dovolj podatkov o identiteti uvoznika Unije. Zato družba ZNSHINE ni v položaju, da bi komentirala točnost dejstev. Družba ZNSHINE je tudi trdila, da se uvoznik Unije ne more šteti za njeno povezano stranko, razen če sta družba ZNSHINE in uvoznik Unije vodilna uradnika ali direktorja podjetij drug drugega. Tretja stranka, ki je vodilni uradnik ali direktor obeh družb, ne more spremeniti tega pogoja.
            
         
               (26)
            
            
               Komisija zavrača ta argument. Prvič, Komisija zaradi zaupnosti ne sme razkriti identitete uvoznika Unije. Drugič, v skladu z ustaljeno prakso Komisije (11) se člen 143(1)(a) Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (12) („IPCCC“), ki je podlaga za opredelitev povezane stranke v podjetju, razlaga tako, da vključuje tudi primere, ko imata dve pravni osebi skupne vodilne uradnike ali direktorje. To velja sedaj. Poleg tega zdajšnja situacija spada tudi na področje uporabe člena 143(1)(f) IPCCC. Izraz „nadzirati“, uporabljen v tej določbi, pomeni, da tretja oseba nadzira drugo, kadar je prejšnja pravno ali dejansko v položaju, da slednjo omejuje ali vodi. Ta razlaga izhaja iz besedila pojasnjevalne opombe k členu 15 Sporazuma o izvajanju člena VII Splošnega sporazuma o carinah in trgovini iz leta 1994 (Sporazum o carinskem vrednotenju), ki je podlaga za opredelitev povezane stranke v členu 143(1) IPCCC. Glede na raven vključenosti skupnega vodilnega uradnika ali direktorja zadevnih družb, je jasno, da je ta oseba pravno ali dejansko v položaju, da zadevni družbi omejuje ali vodi.
            
         
               (27)
            
            
               Družba ZNSHINE je tudi trdila, da so ravnali v skladu s pogoji zaveze, ko so se po odkritju napak v poročanju posvetovali s Komisijo. Te napake so nastale zaradi pomanjkanja izkušenj osebja, ki je ravnalo v dobri veri, kar so potrdili tudi nizozemski pravosodni organi. Poleg tega je družba ZNSHINE trdila, da napaka v poročanju ni povzročila kršitve MIP.
            
         
               (28)
            
            
               Komisija te trditve zavrača. Prvič, družba ZNSHINE je navedla en stavek iz sodbe, vendar Komisiji ni predložila celotne sodbe. Drugič, Komisija je ob več priložnostih predložila informacije o obveznosti poročanja, vključno z obdobjem, ko je prišlo do napake. Družba ZNSHINE je stopila v stik s Komisijo šele, ko so nacionalni carinski organi opazili napako. Nazadnje, trditev, da napaka ni mogla povzročiti kršitve MIP, ni pomembna za oceno glede kršitve obveznosti poročanja.
            
         
               (29)
            
            
               Zato Komisija vztraja pri oceni glede kršitve družbe ZNSHINE. Družba ZNSHINE namreč ni nasprotovala trditvi, da je sama proizvedla pretovorjene solarne module.
            
         (ii)   Pripombe druge zainteresirane strani
   
   
               (30)
            
            
               Ena zainteresirana stran je zahtevala, da bi za to družbo umik moral imeti retroaktivni učinek, saj je šlo pri kršitvah, pri katerih je sodelovala družba ZNSHINE, za resne kršitve. Zainteresirana stran je nadalje zahtevala, da se tak retroaktivni umik uporablja za podobne primere v prihodnosti.
            
         
               (31)
            
            
               Zainteresirana stran je domnevala, da so nacionalni carinski organi preiskovali družbo ZNSHINE ter da so zasegli velike količine napačno prijavljenega uvoza. Poleg tega po mnenju zainteresirane strani skupni znesek dajatev, katerim so se izognili trije proizvajalci izvozniki, od katerih je Komisija umaknila zavezo (13), ter družba ZNSHINE, znaša več sto milijonov eurov, kar utemeljuje retroaktivni umik.
            
         
               (32)
            
            
               Komisija to zahtevo zavrača, saj za takšen retroaktivni umik ni pravne podlage. Poleg tega so nacionalni carinski organi zahtevali plačilo protidampinških in izravnalnih dajatev za zadevne transakcije; zato retroaktivni umik ni potreben. Komisija opozarja tudi na to, da je zainteresirana stran v svojem stališču predložila neutemeljene predpostavke. Komisija zavrača tudi trditev zainteresirane strani o domnevnem znesku dajatev, ki niso bile poravnane, kot neutemeljeno trditev.
            
         G.   UMIK SPREJETJA ZAVEZE IN DOLOČITEV DOKONČNIH DAJATEV
   
   
               (33)
            
            
               Zato je Komisija v skladu s členom 8(7) in (9) osnovne protidampinške uredbe ter členom 13(7) in (9) osnovne protisubvencijske uredbe ter tudi v skladu s pogoji zaveze sklenila, da se sprejetje zaveze za družbo ZNSHINE umakne.
            
         
               (34)
            
            
               V skladu s členom 8(9) osnovne protidampinške uredbe in členom 13(9) osnovne protisubvencijske uredbe se dokončna protidampinška dajatev, uvedena s členom 1 Izvedbene uredbe (EU) št. 1238/2013, in dokončna izravnalna dajatev, uvedena s členom 1 Izvedbene uredbe (EU) št. 1239/2013, začneta avtomatično uporabljati za uvoz zadevnega izdelka s poreklom iz LRK ali ki je od tam poslan in ga proizvaja družba ZNSHINE (dodatna oznaka TARIC: B923) z dnem začetka veljavnosti te uredbe.
            
         
               (35)
            
            
               V informativne namene so v tabeli v Prilogi k tej uredbi navedeni proizvajalci izvozniki, za katere se sprejetje zaveze z Izvedbenim sklepom 2014/657/EU ne spremeni –
            
         SPREJELA NASLEDNJO UREDBO:
   Člen 1
   Sprejetje zaveze glede družbe ZNSHINE PV-TECH CO. LTD in njene povezane družbe v Evropski uniji, ki sta združeno zajeti z dodatno oznako TARIC B923, se umakne.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. avgusta 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 343, 22.12.2009, str. 51.
   
      (2)  UL L 188, 18.7.2009, str. 93.
   
      (3)  UL L 152, 5.6.2013, str. 5.
   
      (4)  UL L 209, 3.8.2013, str. 26.
   
      (5)  UL L 209, 3.8.2013, str. 1.
   
      (6)  UL L 325, 5.12.2013, str. 1.
   
      (7)  UL L 325, 5.12.2013, str. 66.
   
      (8)  UL L 325, 5.12.2013, str. 214.
   
      (9)  UL L 270, 11.9.2014, str. 6.
   
      (10)  UL L 139, 5.6.2015, str. 30.
   
      (11)  Uvodna izjava 14 in naslednje uvodne izjave Izvedbene uredbe Sveta (EU) št. 856/2010 z dne 27. septembra 2010 o zaključku delnega vmesnega pregleda Uredbe (ES) št. 661/2008 o uvedbi dokončne protidampinške dajatve za uvoz amonijevega nitrata s poreklom iz Rusije (UL L 254, 29.9.2010, str. 5).
   
      (12)  UL L 253, 11.10.1993, str. 1.
   
      (13)  UL L 139, 5.6.2015, str. 30.
   
      PRILOGA
      Seznam družb
      
                  Ime družbe
               
               
                  Dodatna oznaka TARIC
               
            
                  Jiangsu Aide Solar Energy Technology Co. Ltd
               
               
                  B798
               
            
                  Alternative Energy (AE) Solar Co. Ltd
               
               
                  B799
               
            
                  Anhui Chaoqun Power Co. Ltd
               
               
                  B800
               
            
                  Anji DaSol Solar Energy Science & Technology Co. Ltd
               
               
                  B802
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801
               
            
                  Anhui Titan PV Co. Ltd
               
               
                  B803
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804
               
            
                  Changzhou NESL Solartech Co. Ltd
               
               
                  B806
               
            
                  Changzhou Shangyou Lianyi Electronic Co. Ltd
               
               
                  B807
               
            
                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co. Ltd
                  Trina Solar Energy (Shanghai) Co. Ltd
                  Yancheng Trina Solar Energy Technology Co. Ltd
               
               
                  B791
               
            
                  CHINALAND SOLAR ENERGY CO. LTD
               
               
                  B808
               
            
                  ChangZhou EGing Photovoltaic Technology Co. Ltd
               
               
                  B811
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812
               
            
                  CNPV Dongying Solar Power Co. Ltd
               
               
                  B813
               
            
                  CSG PVtech Co. Ltd
               
               
                  B814
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809
               
            
                  Chint Solar (Zhejiang) Co. Ltd
               
               
                  B810
               
            
                  Delsolar (Wujiang) Ltd
               
               
                  B792
               
            
                  Dongfang Electric (Yixing) MAGI Solar Power Technology Co. Ltd
               
               
                  B816
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817
               
            
                  Era Solar Co. Ltd
               
               
                  B818
               
            
                  GD Solar Co. Ltd
               
               
                  B820
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850
               
            
                  Guodian Jintech Solar Energy Co. Ltd
               
               
                  B822
               
            
                  Hangzhou Bluesun New Material Co. Ltd
               
               
                  B824
               
            
                  Hangzhou Zhejiang University Sunny Energy Science and Technology Co. Ltd
                  Zhejiang Jinbest Energy Science and Technology Co. Ltd
               
               
                  B825
               
            
                  Hanwha SolarOne (Qidong) Co. Ltd
               
               
                  B826
               
            
                  Hengdian Group DMEGC Magnetics Co. Ltd
               
               
                  B827
               
            
                  HENGJI PV-TECH ENERGY CO. LTD
               
               
                  B828
               
            
                  Himin Clean Energy Holdings Co. Ltd
               
               
                  B829
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830
               
            
                  Jiangsu Green Power PV Co. Ltd
               
               
                  B831
               
            
                  Jiangsu Hosun Solar Power Co. Ltd
               
               
                  B832
               
            
                  Jiangsu Jiasheng Photovoltaic Technology Co. Ltd
               
               
                  B833
               
            
                  Jiangsu Runda PV Co. Ltd
               
               
                  B834
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835
               
            
                  Jiangsu Seraphim Solar System Co. Ltd
               
               
                  B836
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837
               
            
                  Jiangsu Sinski PV Co. Ltd
               
               
                  B838
               
            
                  Jiangsu Sunlink PV Technology Co. Ltd
               
               
                  B839
               
            
                  Jiangsu Zhongchao Solar Technology Co. Ltd
               
               
                  B840
               
            
                  Jiangxi Risun Solar Energy Co. Ltd
               
               
                  B841
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842
               
            
                  Jiangyin Shine Science and Technology Co. Ltd
               
               
                  B843
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795
               
            
                  Juli New Energy Co. Ltd
               
               
                  B846
               
            
                  Jumao Photonic (Xiamen) Co. Ltd
               
               
                  B847
               
            
                  King-PV Technology Co. Ltd
               
               
                  B848
               
            
                  Kinve Solar Power Co. Ltd (Maanshan)
               
               
                  B849
               
            
                  Lightway Green New Energy Co. Ltd
                  Lightway Green New Energy(Zhuozhou) Co. Ltd
               
               
                  B851
               
            
                  MOTECH (SUZHOU) RENEWABLE ENERGY CO. LTD
               
               
                  B852
               
            
                  Nanjing Daqo New Energy Co. Ltd
               
               
                  B853
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854
               
            
                  Ningbo Huashun Solar Energy Technology Co. Ltd
               
               
                  B856
               
            
                  Ningbo Jinshi Solar Electrical Science & Technology Co. Ltd
               
               
                  B857
               
            
                  Ningbo Komaes Solar Technology Co. Ltd
               
               
                  B858
               
            
                  Ningbo Osda Solar Co. Ltd
               
               
                  B859
               
            
                  Ningbo Qixin Solar Electrical Appliance Co. Ltd
               
               
                  B860
               
            
                  Ningbo South New Energy Technology Co. Ltd
               
               
                  B861
               
            
                  Ningbo Sunbe Electric Ind Co. Ltd
               
               
                  B862
               
            
                  Ningbo Ulica Solar Science & Technology Co. Ltd
               
               
                  B863
               
            
                  Perfectenergy (Shanghai) Co. Ltd
               
               
                  B864
               
            
                  Perlight Solar Co. Ltd
               
               
                  B865
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866
               
            
                  RISEN ENERGY CO. LTD
               
               
                  B868
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869
               
            
                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876
               
            
                  Shenzhen Sacred Industry Co.Ltd
               
               
                  B878
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882
               
            
                  SUZHOU SHENGLONG PV-TECH CO. LTD
               
               
                  B883
               
            
                  TDG Holding Co. Ltd
               
               
                  B884
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885
               
            
                  Wenzhou Jingri Electrical and Mechanical Co. Ltd
               
               
                  B886
               
            
                  Shanghai Topsolar Green Energy Co. Ltd
               
               
                  B877
               
            
                  Shenzhen Sungold Solar Co. Ltd
               
               
                  B879
               
            
                  Wuhu Zhongfu PV Co. Ltd
               
               
                  B889
               
            
                  Wuxi Saijing Solar Co. Ltd
               
               
                  B890
               
            
                  Wuxi Shangpin Solar Energy Science and Technology Co. Ltd
               
               
                  B891
               
            
                  Wuxi Solar Innova PV Co. Ltd
               
               
                  B892
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896
               
            
                  Xi'an LONGi Silicon Materials Corp.
                  Wuxi LONGi Silicon Materials Co. Ltd
               
               
                  B897
               
            
                  Years Solar Co. Ltd
               
               
                  B898
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899
               
            
                  Yuhuan Sinosola Science & Technology Co.Ltd
               
               
                  B900
               
            
                  Zhangjiagang City SEG PV Co. Ltd
               
               
                  B902
               
            
                  Zhejiang Fengsheng Electrical Co. Ltd
               
               
                  B903
               
            
                  Zhejiang Global Photovoltaic Technology Co. Ltd
               
               
                  B904
               
            
                  Zhejiang Heda Solar Technology Co. Ltd
               
               
                  B905
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906
               
            
                  Zhejiang Kingdom Solar Energy Technic Co. Ltd
               
               
                  B907
               
            
                  Zhejiang Koly Energy Co. Ltd
               
               
                  B908
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910
               
            
                  Zhejiang Shuqimeng Photovoltaic Technology Co. Ltd
               
               
                  B911
               
            
                  Zhejiang Shinew Photoelectronic Technology Co. Ltd
               
               
                  B912
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914
               
            
                  Zhejiang Sunrupu New Energy Co. Ltd
               
               
                  B915
               
            
                  Zhejiang Tianming Solar Technology Co. Ltd
               
               
                  B916
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918
               
            
                  Zhejiang Xiongtai Photovoltaic Technology Co. Ltd
               
               
                  B919
               
            
                  ZHEJIANG YUANZHONG SOLAR CO. LTD
               
               
                  B920
               
            
                  Zhongli Talesun Solar Co. Ltd
               
               
                  B922